નવી દિલ્હીઃ દક્ષિણ આફ્રિકા સામેની ટી-20 અને વન ડે શ્રેણી માટેની ભારતીય ટીમની જાહેરાત કરી દેવામાં આવી છે. બીસીસીઆઇના સચિવ અનુરાગ ઠાકુરે પસંદગીકારની બેઠક બાદ ટીમની જાહેરાત કરી. ટી-20 અને વન ડે શ્રેણી માટે મહેન્દ્રસિંહ ધોનીના નેતૃત્વવાળી ટીમનું એલાન કરવામાં આવ્યું છે. સૌ પ્રથમ વાર ટી-20 ટીમમાં એસ. અરવિંદનો સમાવેશ કરવામાં આવ્યો છે, જ્યારે વન ડે ટીમમાં પંજાબના ગુરકીરતમાનનો સમાવેશ થયો છે.